RESOLUCIÓN do 13 de xullo de 2011, da Secretaría Xeral de Política Lingüística, pola que se anuncia a adxudicación das bolsas de formación en proxectos de investigación no Centro Ramón Piñeiro para a Investigación en Humanidades, convocadas pola Orde do 31 de marzo de 2011 (DOG número 68, do 6 de abril).
Consellería de Educación e Ordenación Universitaria — III. Outras disposicións — 20/07/2011

Mediante a Orde do 31 de marzo de 2011, da Consellería de Educación e Ordenación Universitaria, apróbanse as bases reguladoras que rexerán o concurso público de seis bolsas de formación en proxectos de investigación que se están a desenvolver no Centro Ramón Piñeiro para a Investigación en Humanidades e procédese á súa convocatoria (DOG núm. 68, do 6 de abril).
Concluído o prazo de presentación de instancias e realizados os trámites previstos na referida orde, a Comisión de Avaliación, constituída ao abeiro da base sétima da convocatoria, avaliou os méritos dos solicitantes admitidos de acordo cos criterios fixados nas bases da convocatoria e realizoulles unha entrevista aos aspirantes que obtiveron a puntuación mínima exixida de 5 puntos. Á vista dos resultados acadados, a Comisión elaborou o 29.6.2011 a súa proposta de concesión para a designación dos titulares das bolsas entre os solicitantes que acadaron unha maior puntuación, así como unha listaxe de suplentes cos restantes candidatos admitidos valorados cun mínimo de 5 puntos na fase de valoración de méritos, de acordo co establecido nas bases oitava e novena.
O secretario xeral de Política Lingüística é competente para resolver o expediente, segundo o disposto na disposición adicional da Orde do 22 de abril de 2010, de delegación de competencias nos órganos superiores e periféricos da Consellería de Educación e Ordenación Universitaria (DOG núm. 78, do 27 de abril), en relación co procedemento de concesión de bolsas establecido na base novena da convocatoria.
De acordo con todo o indicado, con base na proposta elevada polo presidente da Comisión de Avaliación,
Aceptar a proposta presentada pola Comisión en todo o seu contido e declarar deserta a bolsa do anexo I porque ningún dos candidatos cumpre todos os requisitos mínimos exixidos pola convocatoria; e concederlles as 5 bolsas de formación en proxectos de investigación que se están a desenvolver no Centro Ramón Piñeiro para a Investigación en Humanidades aos candidatos que se relacionan no anexo A desta resolución.
De acordo coa base segunda da convocatoria, o importe das bolsas incluirá unha asignación mensual de 954 € e un seguro de asistencia médica e seguro combinado de accidentes, durante o período comprendido entre o 1.8.2011 e o 30.6.2013.
Establecer a listaxe de suplentes, por orde decrecente de puntuación, que se indica no referido anexo desta resolución, que poderá ser operativa no caso de que o bolseiro/a seleccionado/a non se incorpore na data establecida, cando manifeste expresamente a súa non aceptación á bolsa ou renuncie a esta unha vez aceptada, así como cando se proceda á súa revogación.
Denegar as demais solicitudes presentadas, polas causas que figuran no anexo B, así como declaralas desistidas da petición de bolsa por non contestar ao requirimento de documentación preceptiva no prazo establecido, en aplicación do disposto no artigo 71 da Lei 30/1992, do 26 de novembro, de réxime xurídico das administracións públicas e do procedemento administrativo común.
Contra esta resolución, que pon fin á vía administrativa, os/as interesados/as poderán interpor recurso potestativo de reposición ante a Secretaría Xeral de Política Lingüística no prazo dun mes a partir do día seguinte ao da súa publicación no
Diario Oficial de Galicia
, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da súa publicación, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 13 de xullo de 2011.
Deserto.
Titular:
Suplentes:
– Anexo III: Terminoloxía científico-técnica.
Titular:
Suplentes:
Titular:
Suplentes:
Titular:
Suplentes:
Titular:
Suplentes:
Excluídos:
Desistencia da solicitude:
Denegados por non acadar a puntuación mínima exixida na fase de valoración de méritos:
Excluídos:
Desistencia da solicitude:
Denegados por non acadar a puntuación mínima exixida na fase de valoración de méritos:
Excluídos:
Desistencia da solicitude:
Denegados por non acadar a puntuación mínima exixida na fase de valoración de méritos:
Excluídos:
Denegados por non acadar a puntuación mínima exixida na fase de valoración de méritos:
Excluídos:
Desistencia da solicitude:
Denegados por non acadar a puntuación mínima exixida na fase de valoración de méritos:
Excluídos:
Desistencia da solicitude: